ПРОТОКОЛ

гр. ЛЕВСКИ, _07.11._ 2008 г.
Левченски районен съд в публичното съдебно заседание на _07.11._ 2008 г.  в състав:

	  	Председател:  СТОЙКА МАНОЛОВА
			       Съдебни заседатели: Кирил Цвятков
		 	          		        Васил Василев

при участието на секретаря _Ваня Димитрова_ и прокурор_Цветомир Папурков_ сложи за разглеждане _ч.н.д._ № _20084410200411_, докладвано от съдия _Манолова_
На именното повикване в _10.30_ часа се явиха:

ОСЪДЕНИЯТ Ж.В. – лично
ЗА РП ЛЕВСКИ – Цветомир Папурков.
			ПО ДАВАНЕ ХОД НА ДЕЛОТО:

ПРОКУРОРЪТ - да се даде ход на делото.
Ж.В. - да се даде ход на делото.
	Съдът
ОПРЕДЕЛИ:
ДАВА ХОД НА ДЕЛОТО:
СНЕ САМОЛИЧНОСТТА НА ОСЪДЕНИЯ:
Ж.В. - роден на * г. в с. Х., *, ЕГН * 

	На страните се разясняват правата по чл. 274 и чл. 275 от НПК.

ПРОКУРОРЪТ – не правя отводи, нямам искания.
Ж.В. - не правя отводи, нямам искания.
	Съдът
ОПРЕДЕЛИ:
		ОТКРИВА СЪДЕБНОТО СЛЕДСТВИЕ

ПРОКУРОРЪТ – направили сме предложение което поддържам.
Ж.В. - съгласен съм с предложението на РП.

ПО ПРИКЛЮЧВАНЕ НА СЪДЕБНОТО СЛЕДСТВИЕ:

ПРОКУРОРЪТ - нови доказателства няма да соча. Да се приключи съдебното следствие.
Ж.В. - да се приключи.
	Съдът
ОПРЕДЕЛИ:

	ПРИЕМА и влага справка за съдимост от РС – Шумен по отношение на Ж. В., 2 бр. копие от бюлетини, както и справка от Затвора – Л. за изтърпяно наказание лишаване от свобода към 07.11.2008 г. - 15 години и 2 месеца.

ПРИКЛЮЧВА СЪДЕБНОТО СЛЕДСТВИЕ
ДАВА ХОД ЗА ПРЕНИЯ МЕЖДУ СТРАНИТЕ

ПРОКУРОРЪТ – ув. г-жо председател, моля да уважите направеното предложение като кумулирате присъдите.
Ж. Т. – искам да ми направите кумулация на присъдите, като уважите искането на прокуратурата.

	Съдът счете делото за изяснено и обяви, че ще се произнесе с определение след съвещание.
	Съдът се оттегли на тайно съвещание.

	След съвещание, съдът като прецени приложените към ЧНД 411/2008 г. писмени доказателства,  намира за установено следното:
	В РС Левски е постъпило предложение от районния прокурор при РП Левски, с правно основание чл. 27 ал.1 от НК.
	В предложението се твърди, че с НОХД №103/1995 г. ШОС с  присъда 23 от 13.12.1995 г. , на основание чл. 199, ал.2, т.2 във вр. с чл. 54 от НК е осъдил Ж.В. на наказание лишаване от свобода за срок от 20 години при първоначално усилено строг режим. Присъдата е влязла в сила на 09.05.1996 г.
Твърди се, че с определение №52/10.06.2005 г. по НОХД 20054410200176 на РС Левски, на основание чл. 414К от НПК Ж. В. е осъден за извършеното  престъпление по чл. 196, ал.1 т.2 във вр. с чл. 195, ал.1 т.5 във вр. с чл. 29, ал.1, б.”б” от НК на наказание лишаване от свобода за срок от шест месеца , при строг режим на изтърпяването, като деянието е извършено на 06.09.2004 г. 
	Споразумението е влязло в законна  сила на 10.06.2005 г. 
	РП Левски предлага съдът на основание чл. 27, ал.2 във вр. с ал.1 от НК да присъедини изцяло наказанието лишаване от свобода по НОХД 176/2005 г., тъй като престъплението е извършено при условията на опасен рецидив. 

	Налице са основанията за приложение разпоредбата на чл. 27 ал.1 от НК. Ж.В. е осъден с  присъда №23 от 13.12.1995 г., постановена по НОХД №103/1995 г. по описа на ШОС, на основание чл. 199, ал.2, т.2 във вр. с чл. 54 от НК, на наказание лишаване от свобода за срок от 20 години при първоначално усилено строг режим. 
Присъдата е влязла в сила на 09.05.1996 г.
Със споразумение №52/10.06.2005 г. по НОХД 20054410200176 на РС Левски, на основание чл. 414К от НПК Ж. В. е осъден за извършеното  престъпление по чл. 196, ал.1 т.2 във вр. с чл. 195, ал.1 т.5 във вр. с чл. 29, ал.1, б.”б” от НК, на наказание лишаване от свобода за срок от шест месеца, при строг режим на изтърпяването, като деянието е извършено на 06.09.2004 г. 
	Споразумението е влязло в законна  сила на 10.06.2005 г. 
Съгласно разпоредбата на чл. 27, ал.2 от НК, наказанието по втората присъда се присъединява изцяло, ако е наложено за престъпление, представляващо опасен рецидив.
 Предвид изложеното следва съдът да присъедини към неизтърпяната част от наказанието наложено НОХД 103/1995 г.   изцяло наказанието по споразумението по НОХД 20054410200176 по описа на Районен съд Левски. 
		Предвид изложеното, съдът

ОПРЕДЕЛИ:

	НА ОСНОВАНИЕ чл.27, ал.2, във вр. с ал.1 от НК,  ПРИСЪЕДИНЯВА по отношение на Ж.В. от с. К., *, ЕГН *, към неизтърпяната част на наложеното му с присъда наказание по НОХД №103/1995 г. по описа на ШОС изцяло наказанието от шест месеца лишаване от свобода, наложено с присъда по НОХД №20054410200176 по описа на РС Левски, при строг режим на изтърпяване.
	ОПРЕДЕЛЕНИЕТО подлежи на обжалване и протест пред ПОС в 15-дневен срок от днес.
Протоколът написан в с. з. и приключи в 11.00 часа.

СЕКРЕТАР:                                  ПРЕДСЕДАТЕЛ:

			      СЪДЕБНИ ЗАСЕДАТЕЛИ:1.

								  2.